(VOVWORLD) - ສືບຕໍ່ລາຍການເຮັດວຽກຂອງກອງປະຊຸມສະໄໝສາມັນເມື່ອທີ 4 ສະພາແຫ່ງຊາດຊຸດທີ 14,
ຕອນເຊົ້າວັນທີ 24 ພະຈິກ, ດ້ວຍການເຫັນດີເຫັນພ້ອມຈາກສະມາຊິກສະພາແຫ່ງຊາດຈຳນວນຫລວງຫລາຍ, ສະພາແຫ່ງຊາດໄດ້ລົງຄະແນນສຽງຮັບຮອງເອົາຮ່າງກົດໝາຍວ່າດ້ວຍຜັງເມືອງ.
ກົດໝາຍວ່າດ້ວຍຜັງເມືອງລວມມີ 6 ພາກ, 72 ມາດຕາກຳນົດການສ້າງ, ປະເມີນຜົນ, ຂໍ້ຕົກລົງ ຫຼື ອະນຸມັດຜ່ານ, ປະກາດ, ການປະຕິບັດ, ການດັດສົມ, ການຕິດຕາມກວດກາ, ການຕີລາຄາ, ການກວດກາລະບົບຜັງເມືອງແຫ່ງຊາດ; ສິດ, ພັນທະ ແລະ ຄວາມຮັບຜິດຊອບຂອງອົງການ, ອົງການຈັດຕັ້ງ, ບຸກຄົນໃນການເຄື່ອນໄຫວຜັງເມືອງ.
ກ່ອນທີ່ລົງຄະແນນສຽງຮັບຮອງເອົາກົດໝາຍ, ບັນດາສະມາຊິກສະພາແຫ່ງຊາດ ໄດ້ຮັບຟັງຫົວໜ້າກຳມາທິການເສດຖະກິດຂອງສະພາແຫ່ງຊາດ ທ່ານ ຫວູຮົ່ງແທງ ສະເໜີບົດລາຍງານອະພິປາຍ, ຮັບເອົາ ແລະ ດັດແກ້ຮ່າງກົດໝາຍວ່າດ້ວຍຜັງເມືອງຂອງຄະນະປະຈຳສະພາແຫ່ງຊາດ.
ແລະກໍ່ໃນຕອນເຊົ້າວັນທີ 24 ພະຈິກ, ສະພາແຫ່ງຊາດປຶກສາຫາລືຢູ່ຫໍປະຊຸມກ່ຽວກັບຮ່າງກົດໝາຍວ່າດ້ວຍປ້ອງກັນຊາດ (ສະບັບປັບປຸງ).